Lav et referat af nedenstående tekst:

Tekst:
Dårligt arbejdsmiljø, voksenmobning og kynisk magtspil. Sådan betegner nordjyske Lise Bech det parti, hun nu forlader efter næsten syv år på tinge og en lang fortid i partiet. - Det er som en rygsæk, der bliver fyldt op. Lige pludselig er den overfyldt og så må man tage konsekvensen af det, forklarer hun dagen efter sit exit fra Dansk Folkeparti. Allerede i januar, da valget af Morten Messerschmidt som DF's nye formand stod klart, var hun skeptisk. Dengang sagde hun, at det afgørende for hende blev, at den nyvalgte formand ikke ville “agere som en enevældig konge” . - Jeg tror, det lidt er det, der er ved at ske, siger hun nu. - Han er diktator, og så har han lakajer rundt om sig. Og jeg er bange for, at partiet bliver ødelagt fuldstændig. Pressede Thulesen Dahl ud Ifølge Lise Bech blev kimen til den dårlige kultur i partiet allerede lagt for flere år siden, da flere i partiet lagde planer for at få tidligere DF-formand Kristian Thulesen Dahl kørt ud på et sidespor. Det startede nemlig et helt andet sted, hvor flere i partiet havde erhvervserfaring fra "den virkelige verden". - Vi var bedre end de andre politikere, fordi vi var ægte i DF, forklarer Lise Bech om tiden i partiets opstart. I det lys finder Lise Bech den drejning, der siden er sket i partitoppen "usmagelig". - Det bliver mere koldt, kynisk og beregnende, når der er nogen, der sidder og laver planer om, hvordan de hurtigst og bedst kommer til magten, siger hun. Dårligt arbejdsmiljø Efter partiet har fået ny formand, er magtssygen ifølge Lise Bech taget til. - Det eksisterer en syg magtkultur i toppen af Dansk Folkeparti her efter formandsvalget, siger hun og fortsætter: - Messerschmidt siger ét, og gør noget andet. Han gør lige, hvad der passer ham. Også Pia Kjærsgaard har en stor del af skylden, mener det nordjyske partimedlem. Hun beretter om, hvordan der bliver råbt ad både folketingsmedlemmer og ansatte i partiet. - Der er nogen, der render på gangene og råber efter ansatte og MF'ere. Nogle ansatte græder, fortæller Lise Bech og slår følgende fast: - Jeg kan ikke være på en arbejdsplads, hvor der er så dårligt arbejdsmiljø. Det kan man simpelthen ikke være bekendt. Svær beslutning Lise Bech var med helt fra Dansk Folkepartis start, hvor hun stiftede partiets lokalforening i den daværende Støvring Kommune i 1995. - Jeg har været med til at skaffe underskrifter helt i starten, så det er ikke en nem beslutning, siger hun og understreger, at hun stadig står for de samme synspunkter, som hun er blevet valgt på. - Jeg mener stadig, der er et godt mandat i Nordjylland. Så jeg giver ikke mandatet fra mig. Derfor bliver Lise Bech siddende til næste folketingsvalg. - Det kan være, jeg genopstiller, og det kan være jeg skal noget helt andet. Jeg skal nok finde noget at brege min tid til noget andet end politik, hvis det er det det ender med, lyder det. Håber partiet vil genopstå Tilbage står et parti med over 25 år på bagen, hvis nye omdiskuterede formand skal sætte linjen fremadrettet. - Jeg tror, partiet genopstår som noget andet i fremtiden. Der kommer en ny generation op igennem det politiske system, og det gør der også i DF, vurderer Lise Bech. - Jeg håber DF bliver ordentlig parti igen. Men lige nu er det ikke et parti for mig, slutter hun.

Referat:
Usmagelig magtkultur og ansatte, der græder på gangene - i forbindelse med sit exit fra partiet, langer Lise Bech nu ud efter DF's ledelse med skarp kritik.